|  |
| --- |
| **Analýza vplyvov na podnikateľské prostredie**  **(vrátane testu MSP)** |
| **Materiál bude mať vplyv s ohľadom na veľkostnú kategóriu podnikov:** |
| |  |  | | --- | --- | |  | **iba na MSP (0 - 249 zamestnancov)** | |  | **iba na veľké podniky (250 a viac zamestnancov)** | |  | **na všetky kategórie podnikov** | |
| **3.1 Dotknuté podnikateľské subjekty**  - **z toho MSP** |
| *Uveďte, aké podnikateľské subjekty budú predkladaným návrhom ovplyvnené.*  *Aký je ich počet?* |
| Lesné pozemky, ktoré sú predmetom ochrany  navrhovaných prírodných rezervácií pod zjednocujúcim názvom Pralesy Slovenska (ďalej len „PR Pralesy Slovenska“), sú vo vlastníctve štátu a v správe LESOV SR, štátny podnik, ktoré majú nárok na finančnú náhradu za obmedzenie bežného obhospodarovania. Malá výmera (2 ha) je v správe Slovenského pozemkového fondu, tu sa však vzhľadom na malú výmeru a aj druh pozemkov nepredpokladá obmedzenie bežného obhospodarovania.  V PR Pralesy Slovenska sa nachádzajú viaceré pozemky slúžiace poľovnému hospodárstvu. Podľa vypracovaného projektu ochrany PR Pralesy Slovenska sa v lokalitách PR Pralesy Slovenska navrhuje umožniť regulačný lov kopytníkov. V piatom stupni ochrany podľa § 16 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.“) je možné udeliť výnimku zo zákazu podľa § 16 ods. 1 písm. g) zákona č. 543/2002 Z. z. „chytiť, usmrtiť alebo loviť živočícha“ za podmienok špecifikovaných v § 29 ods. 4 zákona č. 543/2002 Z. z.  **Pozitívne vplyvy** nastanú v prípade, že sa správca pozemkov, na ktorých dochádza k obmedzeniu bežného obhospodarovania, bude uchádzať o náhradu a táto mu bude priznaná (je nárokovateľná). T. j. v plnej miere bude nahradené vzniknuté obmedzenie. Do úvahy je ale potrebné vziať skutočnosť, že z celkovej výmery navrhovanej PR Pralesy Slovenska je len cca 2 % hospodárskych lesov (ostatné sú zaradené do kategórie ochranných lesov a lesov osobitného určenia).  **Negatívne vplyvy** nastanú znížením intenzity výroby podniku LESY SR, štátny podnik, po obmedzení hospodárenia na území PR Pralesy Slovenska. Zníženie intenzity výroby je možné odhadnúť podľa hospodárskych výsledkov správcu lesných pozemkov. Podľa dostupných údajov sa výsledok hospodárenia z hospodárskej činnosti pred zdanením v období 2014 až 2019 pohyboval od max. cca 12 mil. € (2014) po min. 6,77 mil. € (rok 2018). Priemerne za sledované obdobie bol hospodársky výsledok z hospodárskej činnosti 9,5 mil. €. Celková obhospodarovaná výmera LESY SR, štátny podnik k 31.12.2019 bola 882 882 ha. Priemerný hospodársky výsledok podniku na hektár v období 2014 až 2019 bol cca 10,77 €/ha/rok. Pri takomto zjednodušenom prepočte by vplyv na hospodársky výsledok po obmedzení hospodárenia na 6462 ha bol cca  69 606 €/rok, čo je asi 0,7 % hospodárskeho výsledku. Je potrebné uviesť, že ide o odhad, lebo na jednej strane na väčšine lesných pozemkov zahrnutých v PR Pralesy Slovenska je už v súčasnosti podstatne nižšia intenzita obhospodarovania z dôvodu terénnych daností, stavu lesa (zväčša ochranné lesy), ale aj doterajšieho obmedzenia hospodárenia. |
| **3.2 Vyhodnotenie konzultácií** - **z toho MSP** |
| *Uveďte, akou formou (verejné alebo cielené konzultácie a prečo) a s kým bol návrh konzultovaný.*  *Ako dlho trvali konzultácie?*  *Uveďte hlavné body konzultácií a výsledky konzultácií.* |
| Projekt ochrany PR Pralesy Slovenska je výsledkom trojročnej spolupráce viacerých mimovládnych organizácií a štátnych inštitúcií, konkrétne Štátnej ochrany prírody Slovenskej republiky, občianskych združení (OZ) Prales a OZ WWF Slovensko, LESOV SR, š. p., ako aj Ministerstva pôdohospodárstva a rozvoja vidieka Slovenskej republiky a Ministerstva životného prostredia Slovenskej republiky (MŽP SR).  Proces prerokovania zámeru vyhlásiť PR Pralesy Slovenska začal v septembri 2020, po dohode na úrovni rezortov životného prostredia a pôdohospodárstva. MŽP SR listom z 25. augusta 2020 poverilo 7 dotknutých okresných úradov v sídle kraja (OÚ) oznámením zámeru pre jednotlivých 76 lokalít a poskytlo súčinnosť pri príprave týchto zámerov. OÚ a dotknuté obce o zámere informovali verejnosť vo svojich územných obvodoch vyvesením na úradnej tabuli. Zámer v mesiaci september 2020 zverejnilo šesť OÚ, pričom OÚ Banská Bystrica začal so zverejňovaním v októbri 2020. Lehota 30 dní na vyjadrenie pripomienok podľa § 50 zákona č. 543/2002 Z. z. pre posledné zverejnené zámery uplynula v januári 2021. Na šiestich OÚ bolo doručených 28 pripomienok, na OÚ Banská Bystrica až 108 pripomienok. Všetky pripomienky boli vyhodnotené a viaceré aj zapracované do projektu ochrany. |
| **3.3 Náklady regulácie** - **z toho MSP** |
| ***3.3.1 Priame finančné náklady***  *Dochádza k zvýšeniu/zníženiu priamych finančných nákladov (poplatky, odvody, dane clá...)? Ak áno, popíšte a vyčíslite ich. Uveďte tiež spôsob ich výpočtu.* |
| ***X*** |
| ***3.3.2 Nepriame finančné náklady***  *Vyžaduje si predkladaný návrh dodatočné náklady na nákup tovarov alebo služieb? Zvyšuje predkladaný návrh náklady súvisiace so zamestnávaním? Ak áno, popíšte a vyčíslite ich. Uveďte tiež spôsob ich výpočtu.* |
| ***X*** |
| ***3.3.3 Administratívne náklady***  *Dochádza k zavedeniu nových informačných povinností alebo odstráneniu, príp. úprave existujúcich informačných povinností? (napr. zmena požadovaných dát, zmena frekvencie reportovania, zmena formy predkladania a pod.) Ak áno, popíšte a vyčíslite administratívne náklady. Uveďte tiež spôsob ich výpočtu.* |
| ***X*** |
| ***3.3.4 Súhrnná tabuľka nákladov regulácie***   |  |  |  | | --- | --- | --- | |  | *Náklady na 1 podnikateľa* | *Náklady na celé podnikateľské prostredie* | | *Priame finančné náklady* | *N/A* | *N/A* | | *Nepriame finančné náklady* | *N/A* | *N/A* | | *Administratívne náklady* | *N/A* | *N/A* | | ***Celkové náklady regulácie*** | ***N/A*** | ***N/A*** | |
| **3.4 Konkurencieschopnosť a správanie sa podnikov na trhu** - **z toho MSP** |
| *Dochádza k vytvoreniu bariér pre vstup na trh pre nových dodávateľov alebo poskytovateľov služieb? Bude mať navrhovaná zmena za následok prísnejšiu reguláciu správania sa niektorých podnikov? Bude sa s niektorými podnikmi alebo produktmi zaobchádzať v porovnateľnej situácii rôzne (špeciálne režimy pre mikro, malé a stredné podniky tzv. MSP)? Ak áno, popíšte.*  *Aký vplyv bude mať navrhovaná zmena na obchodné bariéry? Bude mať vplyv na vyvolanie cezhraničných investícií (príliv /odliv zahraničných investícií resp. uplatnenie slovenských podnikov na zahraničných trhoch)? Ak áno, popíšte.*  *Ako ovplyvní cenu alebo dostupnosť základných zdrojov (suroviny, mechanizmy, pracovná sila, energie atď.)?*  *Ovplyvňuje prístup k financiám? Ak áno, ako?* |
| ***X*** |
| **3.5 Inovácie** - **z toho MSP** |
| *Uveďte, ako podporuje navrhovaná zmena inovácie.*  *Zjednodušuje uvedenie alebo rozšírenie nových výrobných metód, technológií a výrobkov na trh?*  *Uveďte, ako vplýva navrhovaná zmena na jednotlivé práva duševného vlastníctva (napr. patenty, ochranné známky, autorské práva, vlastníctvo know-how).*  *Podporuje vyššiu efektivitu výroby/využívania zdrojov? Ak áno, ako?*  *Vytvorí zmena nové pracovné miesta pre zamestnancov výskumu a vývoja v SR?* |
| ***X*** |